# name
Instaurar la perspectiva plurilingüe a l’aula: per (a) què i com?

# metadata.dc.description.abstract[].value
El plurilingüisme receptiu o capacitat de comprendre, per escrit o oralment, diverses llengües (sense necessàriament parlar-les o escriure-les) permet la consulta de mitjans (digitals o “tradicionals”) en diferents idiomes la qual cosa facilita el contrast d’informacions culturalment, políticament i socialment diferents, i, alhora, el desenvolupament de l'esperit crític i de la "competència informacional plurilingüe" (Venaille & Carrasco, 2020). Aquesta competència es revela com un potent catalitzador de coneixement, ja que els subjectes-receptors, com a ciutadans lectors, passen de ser considerats simples consumidors a esdevenir lectors plurilingües proactius que disposen d’eines per transformar la informació en coneixement. Promoure la cerca i consulta de mitjans en tota llengua comprensible constitueix un vector d'educació informacional, mediàtica, plurilingüe i intercultural al mateix temps que facilita l'exercici d'una ciutadania activa per a la qual l'alteritat lingüística no es percep com una frontera sinó com a font de desenvolupament personal, cognitiu, comunicatiu, intel·lectual i democràtic.

# metadata.dc.source[].value
Articles publicats en revistes (Educació Lingüística, Científica i Matemàtica)

# metadata.dc.title[].value
Instaurar la perspectiva plurilingüe a l’aula: per (a) què i com?